སྤྱིར་རྒྱ་གར་ནང་མཚན་མཐུན་འཁྲིག་སྤྱོད་ཁྲིམས་འགལ་ཡིན་པའི་ཁྲིམས་འདི་ནི་མི་ལོ་༡༥༧གོང་སྟེ།དབྱིན་ཇིའི་དབང་སྒྱུར་འོག་ཡོད་པའི་དུས་སྐབས་ནས་བཟོས་པའི་ཁྲིམས་ཞིག་ཡིན་འདུག་ཅིང་།ཁྲིམས་ལུགས་འདི་དང་འགལ་བའི་མི་རྣམས་ལ་ལོ་བཅུ་རེའི་བཙོན་འཇུག་ཁྲིམས་གཅོད་ཀྱི་ཉེས་ཆད་ཡོད་པ་རེད་འདུགད་བར་རྒྱ་གར་གྱི་མཚན་མཐུན་འཁྲིག་སྤྱོད་པའི་ཚོགས་སྡེ་ཁག་གིས་ཁྲིམས་འདི་མེད་པ་བཟོ་རྒྱུར་འབད་བརྩོན་ཤུགས་དྲག་བྱས་ཡོད་འདུག་པ་དང་།འགྲོ་བ་མིའི་ཐོབ་ཐང་ཚོགས་སྡེ་ཁག་གིས་ཀྱང་།ཉེན་རྟོག་པ་རྣམས་ཀྱིས་ཁྲིམས་འདི་བེད་སྤྱོད་བྱས་ནས་མཚན་མཐུན་འཁྲིག་སྤྱོད་པ་རྣམས་ལ་མནར་གཅོད་དང་རྡུང་བརྡེག་གཏོང་བཞིན་ཡོད་སྐོར་བརྗོད་ཡོད་འདུག་པ་མ་ཟད།ཐོབ་ཐང་འདྲ་མཉམ་གྱི་ལས་འགུལ་སྤེལ་མཁན་ཚོས་ཀྱང་ཁྲིམས་འདི་རྒྱ་གར་ནང་གནས་པ་ཙམ་གྱིས་སྤྱི་ཚོགས་དབྱེ་འབྱེད་ཡོད་པའི་བདེན་དཔང་ཡིན་སྐོར་བརྗོད་ཡོད་འདུག།